O femeie de 31 de ani a ajuns în stare gravă la spital, după ce a luat un medicament banal pentru a scăpa de durerile menstruale. Medicii cred că aceasta a suferit o reacție adversă gravă la substanța activă din pastila respectivă.
Jaqueline Gmack, o tânără din Papanduva, Brazilia, a povestit că nu era pentru prima oară când lua această pastilă, fără prescripție. Mai mult decât atât, medicamentul este foarte utilizat și în România, fiind vândut la liber atât în Europa, cât și în UK sau Statele Unite ale Americii.
De această dată, femeia a început să simtă o ușoară mâncărime la ochi. A doua zi, atunci când s-a trezit din somn, a observat că are bășici de sânge în interiorul gurii. Ea a mers de urgență la spital, iar starea sa a continuat să se agraveze semnificativ.
Jaqueline Gmack, o braziliancă de 31 de ani, a trăit coșmarul vieții. Totul a început după ce a luat un ibuprofen pentru a atenua crampele menstruale. A doua zi, tânăra s-a trezit cu o afecțiune rară declanșată de reacția organismului la acest medicament, foarte utilizat și în România.
Corpul tinerei s-a umplut de bășici, iar pielea i-a fost, pur și simplu, arsă. Jaqueline a ajuns la spital în stare gravă și a stat timp de 17 zile în comă indusă. Din fericire, acum se simte mai bine și a decis să vorbească despre momentele chinuitoare prin care a trecut.
„M-am simțit ca și cum aș fi fost arsă din interior spre exterior. Nu știam ce mi se întâmplase. Am observat că aveam tot corpul bandajat, vederea îmi era complet încețoșată și aveam un tub în gât, dar nu simțeam nicio durere. Abia atunci mi-am dat seama că eram foarte slăbit și că mi se întâmplase ceva foarte grav.”, a declarat Jaqueline, potrivit The Sun.
Sindromul de care suferă femeia se numește Stevens-Johnson. Mai exact, este o afecțiune incredibil de rară, cauzată de reacția exagerată a organismului la medicamente, în special la medicamente pentru epilepsie, antibiotice și analgezice antiinflamatoare.
Deși a scăpat cu viață după acest episod traumatizant, Jaqueline a rămas cu cicatrici. Mai mult decât atât, arsurile i-au afectat foarte grav ochii, iar medicii au avertizat-o că își poate pierde vederea. Tânăra trebuie să urmeze toată viața un tratament oftalmologic.
„Ei (n.red. medicii) mi-au spus că a fost un miracol că am supraviețuit. Familia mea nu m-a lăsat să mă uit în oglindă timp de câteva zile. Când m-am uitat în sfârșit în oglindă, nu m-am recunoscut. Oftalmologul mi-a spus, de asemenea, că trebuie să mă operez cât mai repede posibil, altfel voi pierde vederea. Am părăsit cabinetul plângând.”, a mai povestit femeia.
Jaqueline a suferit prima operație în anul 2011, iar de atunci a mai fost supusă la peste 24 de intervenții, printre care se numără transplanturi de cornee, transplanturi de membrană amniotică și transplanturi de celule stem. În prezent, femeia poate vedea doar 40%.